Ֆիցվիլյամի թանգարան

**Ֆիցվիլյամի թանգարան** (), արվեստի և պատմության թանգարան Քեմբրիջ քաղաքի համանուն համալսարանում (Մեծ Բրիտանիա)։

## Ընդհանուր տեղեկություն
Թանգարանը կազմավորվել է 1816 թվականին Ռիչարդ Ֆիցվիլյամի գրական ժառանգության հիման վրա՝ կազմված հազվագյուտ գրքերի և արվեստի ստեղծագործությունների հավաքածուներից, որոնք նա կտակել էր համալսարանին, ինչպես նաև 100 հազար ֆունտ ստերլինգ։ Թանգարանի շենքը վերակառուցվել է 1848 թվականին՝ ճարտարապետ Չարլզ Կոկերելլիի կողմից։ Ամեն տարի Ֆիցվիլյամի թանգարան է այցելում մոտ 300 հազար մարդ։ Թանգարանի մուտքն անվճար է։

## Հավաքածու
Թանգարանի հավաքածուն բաժանված է 5 բաժինների.
* *Հին արվեստ*
* *Կիրառական արվեստ*
* *Մետաղադրամներ և մեդալներ*
* *Ձեռագրեր և գրքեր*
* *Նկարչություն և գրաֆիկա*

*Հին արվեստի* բաժնում կարելի է տեսնել ցուցանմուշներ Հին Եգիպտոսից, Հին Հունաստանից և Հռոմից, Միջին Արևելքի երկրներից և Կիպրոսի հնագիտական և հելլենիստական դարաշրջաններից։

*Կիրառական արվեստի* բաժնում կարելի է տեսնել անգլիական և եվրոպական կենցաղային իրեր, սպասք և բյուրեղապակի, կահույք, ժամացույցներ, Միջնադարյան և նոր ժամանակների զենքեր, ինչպես նաև արվեստի նմուշներ Չինաստանից, Ճապոնիայից և Կորեայից։ Մետաղադրամների և մեդալների հավաքածուն ունի ավելի քան 190 հազար ապրանքներ ամբողջ աշխարհից՝ սկսած մետաղադրամների հատման սկզբից մինչ մեր օրեր։ Սակայն թանգարանում առանձին մետաղադրամների ցուցասրահ չկա. մետաղադրամներն ու մեդալները  ցուցադրվում են այլ բաժիններում։

Հավաքածուն ներառում է նաև պատմության և արվեստի մեդալներ, զինվորական և քաղաքացիական պարգևներ, ակնեղեններ։ Ձեռագրերի և գրքերի բաժինը ներառում է հին և միջնադարյան ձեռագրեր, հազվագյուտ տպագիր գրքեր, ձեռագրեր, այդ թվում նաև Ֆիցվիլյամայի Վիրջինական գիրքը, որը  Էլիզաբեթյան շրջանի գործիքային երաժշտության գլխավոր աղբյուրներից մեկն է (երաժշտական հավաքածուի պահապանն է բրիտանական խոշոր երաժշտագետ Իեն Ֆենլոն)։ Արվեստի պատկերասրահում պահվում են XIII-XX դարերի եվրոպական վարպետների կտավներն ու գրաֆիկները, ներառյալ այնպիսի վարպետների գործեր, ինչպիսիք են Ջամբատտիստա Պիտոնին, Տիցիանը, Վերոնեզը, Ռուբենսը, Վան Դեյքը, Դեգան, Մոնեն, Սեզանը, Ռենուարը, Պիկասոն և ուրիշներ։

## Պատկերասրահ

Պատկեր:Fitzwilliam Museum Cambridge 2.jpg
Պատկեր:Fitzwilliam Museum portico underside.jpg|Ետնամասի սյունասրահի առաստաղը
Պատկեր:Antinoo FitzwilliamMuseumCambridge ARS SUMMUM.JPG|Անտինոյ
Պատկեր:Cima di Conegliano.Lanfranco di Pavia.jpg|Չիմա դա Կոնելյանո *Սբ.Լանֆրանկո դի Պավիա*
Պատկեր:Elizabeth I by Nicholas Hilliard.jpg|Նիկոլաս Գիլյարդ *Էլիզաբեթ I նկարը*
Պատկեր:Carracci, Annibale -- The Penitent Magdalen in a Landscape - c. 1598 .jpg|Աննիբալե Կարրաչչի *Ապաշխարհող Մագդալենան (1598)*
Պատկեր:Tizian 094.jpg|Տիցիան *Տարկվիննին և Լուկրեցիան (1571)*
Պատկեր:Moreelse, Paulus - Girl with a Mirror, an Allegory of Profane Love - 1627.jpg|Պաուլյուս Մորելսե *Աղջիկը առավոտյան, կամ հիմար սիրո այլաբանություն (1627)*
Պատկեր:William Hogarth 004.jpg|Վիլյամ Գոհարդ *Դատական լսումներ (1757)*
Պատկեր:Clytie (c 1890-1892) Frederick Leighton.jpg|Ֆրեդերիկ Լեյթոն*Կլայթի (1890-92)*
Պատկեր:Tiriel plate2.jpg|Վիլյամ Բլեյք *Տիրիել*
Պատկեր:HenryMoore RecliningFigure 1951.jpg|Հենրի Մուր *Հենված մարմինը (1951)*


## Ծանոթագրություններ

Կատեգորիա:Հին Հունաստանի թանգարաններ
Կատեգորիա:1816 հիմնադրված թանգարաններ
Կատեգորիա:Քեմբրիջի համալսարան
Կատեգորիա:1816 հիմնադրումներ Անգլիայում
Կատեգորիա:Պատմության թանգարաններ